Selv om han kun var en ukendt indflytter, blev Columbus gift med adelsdamen Felipa Perestrello e Moñiz. Hendes far havde deltaget i opdagelsen og erobringen af [[Madeira]], og som belønning havde han fået titel af guvernør over den mindste af Madeira-øerne, [[Porto Santo]], som var hans [[len]]. Parret boede delvis i Lisboa, og delvis i familieboligen på Porto Santo, en ludfattig, nærmest [[ørken]]agtig ø. Sammen fik de sønnen Diego, men senest i [[1485]] var Felipa død. Det ser ikke ud til at have været nogen større sorg for Columbus, der knapt nævner hende.<ref>Herman Lindqvist: ''Columbus'' (s. 47)</ref>
Historie